
З А П О В Е Д

№ 1065/31.07.2026 г.
гр. Ихтиман
На основание чл.10a от Закона за държавния служител, чл.13, ал.1 от Наредба за провеждане на конкурсите и подбора при мобилност на държавни служители

О Б Я В Я В А М:

Обявявам конкурс за длъжността: „Главен юрисконсулт“ в Общинска администрация Ихтиман
1. Длъжността „Главен юрисконсулт“ е конкурсна. Посочената длъжност се заема след провеждане на конкурс по реда на Наредба за провеждане на конкурсите и подбора при мобилност на държавни служители.
Кратко описание на длъжността:
1.подпомага с правни консултации служителите в общинската администрация;
2.контролира законосъобразното съставяне на договорите и други актове свързани с възникване, изменение и прекратяване на служебните и трудовите правоотношения на работници и служители от Община Ихтиман, както и на работници и служители по програми за временна заетост и оперативни програми;
3.получава и подписва съобщения и други съдебни книжа;
4. получава уведомленията от Областна пробационна служба по отношение на лицата,
на които е наложено наказание „Пробация” и следи за изпълнението на предписаните пробационна мерки в уведомлението;
5. участва в специализирани вътрешни комисии при провеждане на търгове, конкурси и обществени поръчки;
6.подпомага ръководителя и участва при разработването, актуализацията и  издаването
на разпоредби, правилници и инструкции. Участва , съгласува и упражнява контрол при изготвянето на предложения за решения до Общински съвет;
7.участва в работата на постоянните комисии към Общински съвет;
8.следи за законосъобразността при сключването на договори с изпълнители и
доставчици;
9.дава правни консултации отнасящи се до назначаване, последващи промени в трудовото/служебното правоотношение и освобождаването на работниците и служителите от Общинска администрация, общинските дейности  и звената, кметства и кметски наместничества;
10.дава мнение по законосъобразността на заповеди и договори  като ги парафира, а при несъгласие прилага мотивирано мнение;
11.изготвя своевременна информация, отчети и доклади до ръководството за
установени закононарушения и за предприетите мерки по отношение на извършителите.
12.изготвя своевременно заповедите за дисциплинарни наказания и за търсене на имуществена отговорност на виновните лица;
13.осигурява входящата и изходящата кореспонденция по съдебните дела, анализира и
обобщава резултатите от съдебните и други дела и периодично информира Кмета за тях;
14.дава становища по постъпили жалби, сигнали и предложения;
15.оказва методическа помощ на структурите и звената на бюджетна издръжка в
областта на трудовото законодателство; 
16.съдейства за своевременното събиране на вземанията на Общината и завежда дела по заповедното производство, както и изпълнителни такива.
17.процесуално представителство

2.  Минимални и специфични изисквания, предвидени в нормативните актове за заемане на конкурсна длъжност:
· Образователна — квалификационна степен —магистър по право;
· Професионален опит— 3 години опит в областта на правото;
· Минимален ранг— IV младши;
- Професионална област — право;
Допълнителни изисквания за заемане на длъжността;
- Компютърни умения за работа с базови и специализирани софтуерни програми,
- Комуникативност;
- Умения за работа в екип;

3. Начин на провеждане на конкурса:
- Решаване на тест;
- Интервю
4. Необходими документи, които следва да се представят от кандидатите за участие в конкурса:
- Заявление за участие в конкурс по образец Приложение №3 към чл.17, ал.2 от Наредба за провеждане на конкурсите и подбора при мобилност на държавни служители,
- Декларация по чл.17, ал.3, т.1 от Наредба за провеждане на конкурсите и подбора при мобилност на държавни служители;
- Заверени от кандидата копия на документи, удостоверяващи придобитата образователно-квалификационна степен, допълнителни квалификации, компютърни умения;
- Заверени от кандидата копия на официални документи, удостоверяващи продължителността на професионалния опит;
- Заверено от кандидатите копие на документ за присъден ранг, когато лицето е работило като държавен служител /служебна книжка или заповед за присъден ранг/;
- Свидетелство за съдимост;
- Автобиография.
Българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура съгласно чл. 14, ал. 4 от Наредба за провеждане на конкурсите и подбора при мобилност на държавни служители
Длъжностно ниво, размер на основната заплата:
- Длъжностно ниво съгласно Класификатора на длъжностите в администрацията - 8.
- Размер на минималната и максималната основна заплата определени съгласно Наредба за заплатите на служителите в държавната администрация: минимална основна заплата                    620.20 евро., максимална основна заплата съгласно предвидената в класификатора.

[bookmark: _GoBack]Място и срок за подаване на документите: Община Ихтиман, ул. „Цар Освободител“ №123, етаж първи, деловодство — всеки работен ден от 08:00 до 17:00 часа в 10-дневен срок от публикуването на обявлението.
Подаването на документите и приложенията към него могат да се подават лично от кандидата или чрез пълномощник

Списъците и другите съобщения във връзка с конкурса ще се обявяват на информационното табло в сградата на Общинска администрация, ул. Цар Освободител №123, както и на официалната интернет страница на Община Ихтиман: https://ihtiman.bg/

На основание чл. 10а, ал. 2 от Закона за държавния служител нареждам обявлението за конкурса да бъде публикувано на официалната интернет страница на Община Ихтиман и вписано в Регистъра по чл. 61, ал. 1 от Закона за администрацията.

